<classify> VATICAN CITY, Vatican WAUMINI wa Kanisa Katoliki wasiotaka mabadiliko ambao mara nyingi wamekuwa wakimshutumu kiongoziwa kanisa hilo, Papa Francis kwa kutofuatamafundisho na asili ya ukatoliki na sasawanashuku ameondoa utaratibu wa kuibusu pete yake. Wanasema hayo wakionyesha video iliyochukuliwa juzi katikamji wa Loreto nchini Italia ambako Papaanaonekana akiukwepesha mkono wake kwa Wakristo Wakatoliki waliokuwa wakijaribukuibusu pete yake. Picha za televisheni rasmi za hapa zinaonyesha Papa Francis akiwa amesimamaalipokuwa anaupokea msululu wa watu kwa dakika 13 na kuwapokea watawa takriban113 wakiwamo wa kike na wakuu waparokia, mmoja mmoja au wakiwa wawili. Picha hizo zinaonyesha katika kipindi cha dakika 10 za kwanza, watu 14 wakimsalimiakwa mkono kiongozi huyo bila kuinamakuibusu pete yake. Katika kipindi hicho, watu 41 waliinama kwenye mkonowa Papa Francis kwa kuonyesha ishara ya kubusu pete yake nawengine hata kuibusu. Baada ya dakika 10 za mwanzo, mwenendo wa Papaukabadilika, mstari wa salamu ulionekana kusonga kwa kasi. Katika kipindi cha dakika 53 kipindi cha pili, PapaFrancis alianza kutupa mkono wake mbali na watu 19 waliokuwa wakijaribukumuinamia na kuibusu pete yake na mtu mmoja ambaye alikuwa na bahati mbayaalijikuta akibusu mkono wake baada ya Papa kuukwepesha ghafla mkono wake. Hata hivyo pamoja na picha kuonyesha hali hiyo,wachambuzi wa masuala ya dini wanasema kuwa huenda ikawa kwamba Papa alikuwa naharaka ya kumaliza shughuli ya kuwasalimia waumini kwa sababu alitumia muda zaidi kuwasalimia watu wengiwakiwa kwenye viti vya walemavu, mbele ya kanisa . Wachambuzi hao wanasema kuwa Pete ya Upapa,inayovaliwa kwenye kidole cha pete cha mkono wa kulia, huenda ikawa ni isharakubwa zaidi ya mamlaka ya Papa kutokana na kwamba anapofariki dunia mara moja huwa inaharibiwa kuonyesha mwisho wa uongozi wake. Inaelezwa pia kuibusu pete ya Papa mara kwa marahuwa ni jambo linalotia hofu kwa wengi kwa sababu kwa karne kadhaa ni jambo linalohusishwa naishara ya dini au siasa. Wanasema mwaka1963, aliyekuwa Rais wa Marekani, John F Kennedy, aliyekuwa Mkatoliki, aliamuakwa makusudi kutoubusu mkono wa Papa Paul VI walipokutana Vatican kwa hofu ya kutowapa nafasi wakosoaji wakewaliosema rais mkatoliki analazimika wakati wote kuutii uongozi wa Roma.  <topic>: kimataifa 